कलश यात्रा के साथ भागवत शुरू
सलावटिया| रसदपुराचौराहा के यादव कॉलोनी स्थित विद्यालय प्रागंण में सात दिवसीय संगीतमय श्रीमद् भागवत कथा का शुभारंभ शुक्रवार प्रात: हुआ। इस अवसर पर राम-जानकी मंदिर आरोली से बैंडबाजों से मंगल गीत गाते हुए भगवान चारभुजानाथ के बेवाण के साथ 108 कलश की यात्रा निकाली गई। कलश यात्रा कस्बे के विभिन्न मार्गों से होते हुए रसदपुरा चौराहा पहुंची जहां मुस्लिम समाज के लोगो ने सदर अब्दुल बहाव के नेतृत्व में कलश यात्रा का पुष्पवर्षा माला पहना कर स्वागत किया। यात्रा के आयोजन स्थल पहुंचने पर विधि-विधान से कलश स्थापना कि गई। इस अवसर पर विधायक कीर्ति कुमारी ने भागवत की पूजा-अर्चना कर संगीतमय कथा का शुभारंभ किया। कथा प्रतिदिन दोपहर 12 से सायं 4 बजे तक वृदांवन धाम के भागवताचार्य पं. राजेश शास्त्री द्वारा की जाएगी।
hin_Deva hin_Deva